gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6274, del 25-05-2010 (2010/5941)

DECRET 88/2010, de 21 de maig, del Consell, pel qual l'Institut Interuniversitari de Desenrotllament Social i Pau (IUDESP) queda integrat per la Universitat d'Alacant i la Universitat Jaume I de Castelló.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6274

Data del DOGV
:   25-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/5941


Data del document
:   21-05-2010

Organisme emissor
:   Conselleria d'Educació

Tipus de document
:   Decret

Anàlisi jurídica

 Descriptors 

:   * Universitat d'Alacant
    * Universitat Jaume I
    * legislació
    * centre d'ensenyament
    * universitat

DECRET 88/2010, de 21 de maig, del Consell, pel qual l'Institut Interuniversitari de Desenrotllament Social i Pau (IUDESP) queda integrat per la Universitat d'Alacant i la Universitat Jaume I de Castelló. [2010/5941]  
Pel Decret 107/2006, de 21 de juliol, del Consell, es crea, entre altres, l'Institut Universitari de Desenrotllament Social i Pau, en la Universitat d'Alacant.  
Els consells socials de la Universitat d'Alacant i de la Universitat Jaume I de Castelló, en els plens de 12 de novembre de 2008 i 21 de juliol de 2008, respectivament, han acordat proposar al Consell l'adhesió de la Universitat Jaume I de Castelló al mencionat Institut, amb la subscripció prèvia del corresponent conveni. Els consells de govern d'ambdós universitats han emés un informe favorable sobre la proposta d'adhesió en els plens de 28 de novembre de 2008 i 18 de juliol de 2008.  
El Consell Valencià d'Universitats i de Formació Superior, en el ple de 31 de març de 2010, ha conegut la sol·licitud de creació, d'acord amb el que establix l'article 12.3 de la Llei 4/2007, de 9 de febrer, de la Generalitat, de Coordinació del Sistema Universitari Valencià.  
Per això, d'acord amb el que establixen l'article 10 de la Llei Orgànica 6/2001, de 21 de desembre, d'Universitats, i l'article 12, en relació amb l'article 7, de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 21 de maig de 2010,  
DECRETE  
Article únic. Transformació  
L'Institut Interuniversitari de Desenrotllament Social i Pau (IUDESP) està integrat per la Universitat d'Alacant i la Universitat Jaume I de Castelló.  
DISPOSICIÓ ADDICIONAL  
Única. Facultats d'aplicació i execució  
Es faculta el conseller d'Educació per a l'aplicació i l'execució d'este decret.  
DISPOSICIÓ FINAL  
Única. Efectes  
Este decret produirà efectes l'endemà de la seua publicació en el Diari Oficial de la Comunitat Valenciana.  
València, 21 de maig de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN
Diari Oficial de la Generalitat Valenciana


Sumari del DOGV 6280, del 02-06-2010 (2010/6079)

Informació pública de la modificació parcial de les normes urbanístiques del Pla Parcial del Sector UZE-2.
----------------------------------------------------------------------------------------------------------

### Dades del document

Número de DOGV
:   6280

Data del DOGV
:   02-06-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/6079


Data del document
:   17-05-2010

Organisme emissor
:   Ajuntament de Teulada

Tipus de document
:   Anunci

Descriptors 

:   * Teulada
    * pla d'urbanisme
    * administració local

Informació pública de la modificació parcial de les normes urbanístiques del Pla Parcial del Sector UZE-2. [2010/6079]  
Es fa saber que el Ple de l'Ajuntament, en data 13 de maig de 2010, ha acordat sotmetre a informació pública, per termini d'un mes, comptador des de l'última publicació que d'aquest edicte s'efectue, la modificació parcial de les normes urbanístiques del Pla Parcial del Sector UZE-2 (antic NP-26) de Teulada.  
Teulada, 17 de maig de 2010.- L'alcalde: Antoni J. Bertomeu Vallés. El Secretari general: Simeón García García.
Diari Oficial de la Generalitat Valenciana


Sumari del DOGV 6245, del 14-04-2010 (2010/3527)

Notificació de la sentència dictada en el judici de divorci contenciós número 1474/2008.
----------------------------------------------------------------------------------------

### Dades del document

Número de DOGV
:   6245

Data del DOGV
:   14-04-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/3527


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el judici de divorci contenciós número 1474/2008. [2010/3527]  
Divorci contenciós 001474/2008   
Part demandant: Antonio Francisco Felipe García.   
Part demandada: Deborah Anne Booze Asman.   
Sobre: divorcis no consensuats.   
En el judici a què es fa referència s'ha dictat la sentència de data 23 d'octubre de 2009, que té la dispositiva que literalment és com segueix:   
«Dispositiva   
Estime la demanda plantejada per Antonio Francisco Felipe García, representat pel procurador Onofre Marmaneu Laguía, contra Deborah-Anne Booze Asma, declarada en rebel·lia, i declare dissolt, per causa de divorci, el matrimoni contret pels cònjuges esmentats, amb tots els efectes legals.   
Es decreta la dissolució del règim econòmic matrimonial.   
Tot això sense fer una condemna especial en les costes d'aquest procediment.   
I Una vegada siga ferma aquesta resolució, trameteu-ne una testimoniança al registre civil on figure inscrit el matrimoni, perquè l'anoten al marge.   
Aquesta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, s'anotarà en el llibre corresponent, i de què es durà una testimoniança a les actuacions originals, i que es notificarà a les parts, fent-los saber que, contra aquesta sentència poden preparar en aquest Jutjat un recurs d'apel·lació, dins dels cinc dies següents a la seua notificació, davant de l'Audiència Provincial de València Ho pronuncie, mane i firme».   
Atés que es desconeix el domicili o la residència actuals de la part demandada, mitjançant la provisió de 3 de novembre de 2009, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació de sentència a la demandada.   
València, 3 de novembre de 2009.- El secretari judicial: Rafael Roselló Sobrevela.
Diari Oficial de la Generalitat Valenciana


Sumari del DOGV 6426, del 28-12-2010 (2010/13889)

RESOLUCIÓ de 10 de desembre de 2010, de la Universitat de València, per la qual nomena María Carmen Llena Puy professora titular d'universitat, de l'àrea de coneixement Estomatologia.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   6426

Data del DOGV
:   28-12-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/13162


Data del document
:   10-12-2010

Organisme emissor
:   Universitat de València

Tipus de document
:   Resolució

Descriptors 

:   * funcionari

RESOLUCIÓ de 10 de desembre de 2010, de la Universitat de València, per la qual nomena María Carmen Llena Puy professora titular d'universitat, de l'àrea de coneixement Estomatologia. [2010/13663]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València, de data 1 de setembre de 2010 (BOE 10 de setembre de 2010), per a la provisió de la plaça número 6001, de professora titular d'universitat (concurs núm. 88/2010), i una vegada que la concursant proposada ha acreditat que posseeix tots el requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar María Carmen Llena Puy professora titular d'universitat, de l'àrea de coneixement Estomatologia, adscrita al Departament Estomatologia.  
Contra la present resolució que esgota la via administrativa, es podrà interposar un recurs potestatiu de reposició davant del rector de la Universitat de València en el termini d'un mes des de la seua publicació en el Boletín Oficial del Estado, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
València, 10 de desembre de 2010.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6217, del 02-03-2010 (2010/2255)

Informació pública de l'actualització de tarifes de subministrament d'aigua potable de València.
------------------------------------------------------------------------------------------------

### Dades del document

Número de DOGV
:   6217

Data del DOGV
:   02-03-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/2255


Data del document
:   26-02-2010

Organisme emissor
:   Empresa Mixta Valenciana d'Aguas, SA (Emivasa)

Tipus de document
:   Anunci

Anàlisi jurídica

Informació pública de l'actualització de tarifes de subministrament d'aigua potable de València. [2010/2255]  
S'informa perquè en prengueu coneixement que, amb data 29 de desembre de 2009, el Ple de l'Ajuntament de València aprova les tarifes que hauran d'aplicar-se a partir de l'1 de gener de 2010 i que són les que a continuació s'indiquen:  
1. Quota de servei (?/mes)  
Comptador de 7 mm 1,7230  
Comptador de 10 mm 2,6020  
Comptador de 13 mm 3,4640  
Comptador de 15 mm 5,2710  
Comptador de 20 mm 8,7870  
Comptador de 25 mm 12,3100  
Comptador de 30 mm 17,5860  
Comptador de 40 mm 35,1600  
Comptador de 50 mm 52,5510  
Comptador de 65 mm 105,5050  
Comptador de 80 mm 158,2540  
Comptador de 100 mm 211,0010  
Comptador de 125 mm 316,4820  
Comptador de 150 mm 457,1710  
Comptador de 200 mm 843,9830  
   
2. Quota de consum   
a) Tarifa base de consum 0,1680  
b) Per a consums municipals   
(Sense quota servei, bonificació: 37%) 0,1059  
c) Per a comptador de 7, 10, 13 i 15 mm  
Consums fins a 12 m³/bimestre (bonificació: 46%) 0,0907  
d) Per a famílies nombroses general (3 o 4 fills)  
Consums fins a 40 m³/bimestre  
Bonificació 55% 0,0756  
e) Per a famílies nombroses especial (5 o més fills)  
Consums fins a 120 m³/bimestre  
Bonificació 100% 0,0000  
3. Subministraments en alta   
Continus (euros/m³)  
   
3. Altres tarifes   
a) Quota reposició de servei ?/ut. 92,7770  
b) Cànon boques incendis ?/ut. 5,8000  
c) Tarifa inversions Ajuntament ?/m³  
d) Tarifa transport, regulació, control,  
inversions i GG EMSHI (?/m³) 0,319881  
e) Tarifa d'inversió en plantes ?/m3 0,0500  
   
Tarifes 3.c, 3.d i 3.e aplicables als consums   
a), c), d) i e) del punt 2.   
   
g) Cànon Confederació Hidrogràfica Xúquer  
Aplicable a consums a), c), d) i e) del punt 2 0,027867  
Sobre les presents tarifes s'aplicarà l'impost sobre el valor afegit, d'acord amb el que establix la Llei 37/1992, de 28 de desembre.  
Cosa que es fa pública.  
València, 26 de febrer de 2010.- El director: Francisco Zorrilla.
Diari Oficial de la Generalitat Valenciana


Sumari del DOGV 6249, del 20-04-2010 (2010/4082)

Convocatòria d'Assemblea General ordinària.
-------------------------------------------

### Dades del document

Número de DOGV
:   6249

Data del DOGV
:   20-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4082


Organisme emissor
:   Caixa Rural Altea, COOP Crèd. V.

Tipus de document
:   Convocatòria

Convocatòria d'Assemblea General ordinària. [2010/4082]  
El Consell Rector de Caixa Rural Altea, Cooperativa de Crèdit Valencina, de conformitat amb el que establixen els articles 33 i següents dels estatuts, convoca els socis d'aquesta a l'Assemblea General ordinària, que tindrà lloc el dia 8 de maig pròxim, a les 11.30 hores en primera convocatòria, i a les 12.00 hores del mateix dia en segona convocatòria, al Palau Altea, carrer d'Alcoi, 18 (nucli antic), per a tractar el següent  
Ordre del dia  
Primer. Renovació parcial del Consell Rector i nomenament de dos suplents.  
Segon. Examen i aprovació, si és procedent, dels comptes anuals i informe de gestió corresponents a l'exercici 2009 i de la proposta de distribució dels romanents líquids.  
Tercer. Liquidació del pressupost del fons de formació i promoció cooperativa corresponent a l'exercici 2009 i proposta de distribució del pressupost del dit fons per a l'exercici en curs.  
Quart. Adhesió al Grup Cooperatiu Caixes Rurals del Mediterrani, CRM.   
Cinqué. Modificació dels estatuts socials per a introduir un capítol VIII, que integre els articles en què es regulen els punts relatius al Grup Cooperatiu Caixes Rurals del Mediterrani, CRM.  
Sisé. Cessament i nomenament d'auditors.  
Seté. Habilitació al Consell Rector per a completar, adequar i esmenar els acords d'aquesta Assemblea, especialment pel que fa a la modificació estatutària, en la mesura necessària per a complir les indicacions de l'organisme que haja d'autoritzar la modificació o dels registros competents.  
Huité. Designació de dos socis de l'entitat perquè amb el president aproven i firmen l'acta de l'Assemblea, de conformitat amb el que disposa l'article 39 dels estatuts.  
Nové. Precs i preguntes.  
Al domicili social pot examinar-se de 09.00 a 14.00 hores i de dilluns a divendres, excepte festius, la documentació comptable i de gestió a sotmetre a l'Assemblea, així com el text de la reforma estatutària proposada; es poden rebre gratis a domicili els documents esmentats amb petició prèvia per escrit.  
Altea, 15 d'abril de 2010.- El president del Consell Rector: Jaime Sellés Zaragozí.
Diari Oficial de la Generalitat Valenciana


Sumari del DOGV 6232, del 24-03-2010 (2010/2789)

Notificació de la caducitat del contracte d'arrendament i denegació de pròrroga dels expedients número V-DPRE-00493/10 i V-DPRE-00061/10.
-----------------------------------------------------------------------------------------------------------------------------------------

### Dades del document

Número de DOGV
:   6232

Data del DOGV
:   24-03-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/2789


Data del document
:   01-03-2010

Organisme emissor
:   Institut Valencià d'Habitatge, SA

Tipus de document
:   Anunci

Notificació de la caducitat del contracte d'arrendament i denegació de pròrroga dels expedients número V-DPRE-00865/10 i V-DPRE-00872/10. [2010/2789]  
En compliment del que disposen els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquesta notificació es fa saber als interessats que s'indiquen la caducitat del contracte d'arrendament i denegació de pròrroga.  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, a l'avinguda de la Plata, número 50, baixos, de València, en horari de 09.00 a 14.00 hores, de dilluns a divendres, excepte festius, i disposen d'un termini, a tal fi, de 15 dies hàbils.  
Expedient: V-DPRE-00015/10.  
Codi de l'habitatge: 949499468907.  
Adreça: Músico Mariano Perez Sanchez, núm. 8, pl. 2, pta. 9.  
Població: Requena.  
Adjudicatari: María Dolores García Cantos.  
Règim de cessió: arrendament.  
Data de la caducitat: 21.05.2010.  
Expedient: V-DPRE-00243/10.  
Codi de l'habitatge: 858405609564.  
Adreça: Reyes Católicos, núm. 44, pl. 1, pta. 4.  
Població: Alfafar.  
Adjudicatari: Bienvenida Rodríguez Moreno.  
Règim de cessió: arrendament.  
Data de la caducitat: 17.05.2010.  
València, 1 de març de 2010. La cap del Departament de Normalització del Centre de Gestió d'Habitatge Públic: Elena de Santiago.
Diari Oficial de la Generalitat Valenciana


Sumari del DOGV 6247, del 16-04-2010 (2010/3813)

Citació de compareixença a fi de notificar liquidacions per taxes sanitàries en l'Hospital General d'Ontinyent.
---------------------------------------------------------------------------------------------------------------

### Dades del document

Número de DOGV
:   6247

Data del DOGV
:   16-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/3813


Organisme emissor
:   Conselleria de Sanitat

Tipus de document
:   Anunci

Citació de compareixença a fi de notificar liquidacions per taxes sanitàries en l'Hospital General d'Ontinyent. [2010/3813]Segons que disposa l'article 112 de la Llei 58/2003, de 17 de desembre, General Tributària, i com que s'ha intentat la notificació a la persona interessada o al seu representant per dues vegades, sense que haja sigut possible per causes no imputables al centre gestor, es posa de manifest, mitjançant este anunci, que estan pendents de notificar les liquidacions per taxes sanitàries que s'especifiquen a continuació.
Per tot això, dispose que els subjectes passius, obligats tributaris indicats anteriorment, o els seus representants ben acreditats, hauran de comparéixer en el termini de 15 dies naturals, comptadors des de l'endemà de la publicació de la present resolució en el Diari Oficial de la Comunitat Valenciana, de dilluns a divendres, en l'horari de 09,00 a 14,00 hores, en el centre gestor Departament de Salut 14 - Hospital General d'Ontinyent (c/ Francesc Cerdà, 3, 46816 Ontinyent), a fi de practicar la notificació de l'acte esmentat.
També s'advertix les persones interessades que, si no compareixen en el termini esmentat, la notificació s'entendrà com a feta amb caràcter general des de l'endemà del venciment del termini assenyalat per a comparéixer.
València, 22 de març de 2010.- El director general de Recursos Econòmics: Eloy Jiménez Cantos.
Diari Oficial de la Generalitat Valenciana


Sumari del DOGV 6348, del 06-09-2010 (2010/9502)

Informació pública de l'aprovació inicial de l'estudi de detall de la unitat d'execució 01-UE-R de l'homologació a la Llei reguladora de l'Activitat Urbanística de les normes subsidiàries.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6348

Data del DOGV
:   06-09-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/9502


Data del document
:   18-08-2010

Organisme emissor
:   Ajuntament de les Coves de Vinromà

Tipus de document
:   Anunci

Descriptors 

:   * Coves de Vinromà, les
    * pla d'urbanisme
    * administració local

Informació pública de l'aprovació inicial de l'estudi de detall de la unitat d'execució 01-UE-R de l'homologació a la Llei reguladora de l'Activitat Urbanística de les normes subsidiàries. [2010/9502]  
El Ple d'aquest Ajuntament en sessió celebrada el dia 30 de juliol de 2010, ha acordat l'aprovació inicial de l'estudi de detall de la unitat d'execució 01-UE-R de l'homologació a la Llei reguladora de l'Activitat Urbanística de les normes subsidiàries.  
El que es fa públic en compliment del que establixen els articles 83 de la Llei 16/2005, de la Generalitat, Urbanística Valenciana, i l'article 223.5 del Reglament de Gestió Territorial i Urbanística, aprovat pel Decret 67/2006, de 19 de maig, perquè els interessats puguen presentar, per escrit i en hores d'oficina, les al·legacions i suggeriments que estimen pertinents, durant el termini d'un mes, comptats a partir de l'endemà al de la publicació d'aquest edicte en el Diari Oficial de la Comunitat Valenciana.  
Les Coves de Vinromà, 18 d'agost de 2010.- L'alcalde: Jacobo Luis Salvador Serret.
Diari Oficial de la Generalitat Valenciana


Sumari del DOGV 6182, del 12-01-2010 (2009/14832)

Informació pública de la modificació puntual número 13 del Pla General de Massamagrell.
---------------------------------------------------------------------------------------

### Dades del document

Número de DOGV
:   6182

Data del DOGV
:   12-01-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/14070


Data del document
:   09-12-2009

Organisme emissor
:   Ajuntament de Massamagrell

Tipus de document
:   Informació Pública

Descriptors 

:   * Massamagrell
    * administració local
    * pla d'urbanisme

Informació pública de la modificació puntual número 13 del Pla General de Massamagrell. [2009/14293]  
Per acord del Ple de l'Ajuntament, de data 25 de novembre de 2009, es va sotmetre a informació pública, per període d'un mes, l'expedient de modificació puntual número 13 del Pla General de Massamagrell, aprovat per la Comissió Territorial d'Urbanisme de València el 30 d'octubre de 1991, a través de la inserció d'anuncis en el Diari Oficial de la Comunitat Valenciana, en un diari no oficial d'àmplia difusió a la localitat i en la pàgina web municipal.  
L'esmentada modificació referent a l'article 79.2 de les normes urbanístiques del PGOU de Massamagrell, en què s'elimina la prohibició expressa de l'ús b) terciari, per a locals i instal·lacions destinades a activitats recreatives i s'afig en l'apartat 4 sobre les condicions del règim de compatibilitat dels usos.   
Durant el dit termini qualsevol persona podrà consultar l'esmentada documentació a l'Ajuntament de Massamagrell, en horari d'oficina de 09.00 a 14.00 hores, de dilluns a divendres, i formular, si és el cas, al·legacions.  
Cosa que es publica en compliment del que disposen els articles 87, 90.2 i 94 de la Llei Urbanística Valenciana, en relació amb l'article 223.5 del Reglament d'Organització i Gestió Territorial i Urbanística de la Comunitat Valenciana.  
Massamagrell, 9 de desembre de 2009.- L'alcalde president: Miguel Bailach Luengo.